

**Republica Moldova Республика Молдова**

**Raionul Floreşti Район Флорешть**

**Consiliul orăşenesc Floreşti Городской Совет Флорешть**

**DECIZIE**

**Din 19 aprilie 2013 nr. 04/04**

**Cu privire la situaţia social-economică a oraşului în anul 2012**

Urmare a examinării raportului Primarului de Floreşti dlui Grigore COJOCARU privind situaţia social-economică a oraşului în anul 2012, în temeiul art. 29 (1) lit. 0) şi art. 14 (2) lit. z) din Legea privind administraţia publică locală nr. 436-XVI din 28 decembrie 2006, Consiliul orăşenesc **DECIDE**:

1. Se ia act de raportul Primarului de Floreşti dlui Grigore Cojocaru privind situaţia social-economică a oraşului în anul 2012 (se anexează).

**Preşedintele şedinţei Munteanu Vasile**

**Secretar interimar al**

 **Consiliului orăşenesc Ţîbrigan Cristina**

**Anexă**

**la decizia nr.04/04 din 19.04.2013**

**Raportul privind situaţia social – economică a oraşului în anul 2012**

**Raportor:Grigore COJOCARU**

**Primar al oraşului Floreşti**

**Stimaţi consilieri!**

**Onorată asistenţă!**

 În scopul ancorării reuşitelor tuturor celor care au participat şi au depus străduinţă şi efort la dezvoltarea social-economică a oraşului pe parcursul anului 2012 , au aplicat buna guvernare prin implementarea managementului financiar şi control, a cărui organizare şi funcţionare a permis furnizarea unei asigurări rezonabile, precum că fondurile publice alocate în scopul atingerii obiectivelor strategice şi operaţionale au fost utilizate în condiţii de transparenţă, economicitate, eficienţă, eficacitate, legalitate, etică şi integritate, au ţinut cont de indicatorii de produs şi rezultat al managementului performanţei, au aplicat motivarea nefinanciară în luarea deciziilor de anvergură, ţin să le mulţumesc şi să oglindesc aceste reuşite în raportul pe care în continuare o să vi-l prezint.

 Pornind de la faptul că Planul anual de acţiuni stabileşte nişte indicatori de produs/rezultat, pe capitole voi reflecta, nivelul de realizare a acestora.

**I**

**Demografia oraşului Floreşti**

 Analizînd evoluţia numărului de locuitori ai oraşului în ultimii 20 de ani, se remarcă o descreştere continuă. conform recensămîntului din 1989, oraşulo Floreşti avea 18234 lcuitori. La finele anului 2012, conform datelor statistice în oraş locuiau 13236 cetăţeni. Datele ultimilor ani arată că într-o oarecare măsură umărul de locuitori ai oraşului s-a stabilizat. Evoluţia proceselor demografice în ianuarie-decembrie 2012, potrivit datelor preliminare ale Oficiului de Stare Civilă din Floreşti, vine cu informaţia asupra faptului că în această perioadă :

* rata născuţilor atinge cifra de 148 , ceea ce este în creştere faţă de 2011, unde rata născuţilor atingea cifra de 126 copii
* rata decedaţilor ac crescut în 2012, atingînd cifra de 183 persoane, faţă de 155 în 2011,
* au fost înregistrate 118 căsătorii şi 48 divorţuri.

 În atenţia Consiliului pensionarilor, s-au aflat 192 de bătrîni solitari.

 La grădiniţele din oraş numărul de copii a crescut, întrucît o dată cu redeschiderea grădiniţei –creşă nr.2 ,,Porumbel” mai mulţi copii s-au putut bucura de petrecerea copilăriei într-o grădiniţă care nu mai funcţiona de mult, însă cu aportul investitorilor FISM, cu aportul părinţilor, cu contribuţia Consiliului orăşenesc am încercat şi sper eu că ne-a reuşit să implementăm cu succes şi să promovăm viitorul ţării prin educarea şi instruirea copiilor în grădiniţa dată.

 O cifră importantă o are şi frecventarea copiilor din oraş la instituţiile care pînă la 01 ianuarie 2013 au fost în subordinea Consiliului orăşenesc, aici referindu-mă la Liceele şi Şcolile din oraş.

 Ţin cu tot dinadinsul să sper, că pe viitor, demografia oraşului Floreşti va lua amploare, iar urmaşii urmaşilor noştri ne vor duce faima în întreaga lume.

**II**

**Economia oraşului Floreşti**

 Pronind de la o doctrină economică că ,,bugetul ne spune cît ne permitem să cheltuim, dar nu ne opreşte să cheltuim” conştientizez că ,, banii nu trebuie să fie un scop al vieţii, ci un mijloc de a atinge alte scopuri ” . Cu toate acestea , fără valori materiale, o instituţie publică nu poate activa.

 Astfel unul din domeniul de activitate al Serviciului de colectare a taxelor locale din Primăria oraşului Floreşti este colectarea impozitelor şi a taxelor locale. Ţin să vă informez, că pe parcursul anului 2012, partea de venituri de bază s-a executat în sumă de 23888,8 mii lei sau la nivel de 95% către prognoza anuală de încasare de 25129,2 mii lei. Veniturile curente sau executat în sumă de 8472,6 mii lei ori la nivel de 91%. În bugetul orășenesc au fost încasate mai puțin cu 1021,9 mii lei, din contul neexecutării prognozei de încasare pe următoarele venituri curente:

- 520,3 mii lei impozitul pe venitul din activitățile de întreprinzător

- 217,7 mii lei impozitul pe proprietate

- 2,3 mii lei impozitul privat

- 11,5 mii lei prestarea serviciilor de transportare auto pe teritoriul orașului

- 108,2 mii lei taxa pentru plasarea publicității

- 83,0 mii lei taxa pentru patenta de întreprinzător

- 49,7 mii lei taxa de piață

- 21,1 mii lei taxa pentru unitățile comerciale și/sau de prestari servicii de deservire socială

- 8,1 mii lei amenzile și sancțiunile administrative.

 Într-u derularea şi desfăşurarea mai bună a campaniei de colectare a impozitelor, prin intermediul Oficiului poştal au fost înmînate 7800 de avize şi peste 680 de citaţii. Cu toate acestea, pe parcursul anului 2012, 1369 de persoane de vîrstă pensionară, invalizi de gr.I şi II ş.a au avut înlesniri la plata impozitului pe proprietate, ceea ce constituie suma de 38155lei iar suma reducerii de 15% pentru achitarea anticipată a atins cifra de 18644. Sumar , pierderile la bugetul local au constituit 56799 lei.

 Sub aspectul lipsei sau existenţei restanţelor contribuabililor faţă de bugetul local, vă aduc la cunoştinţă că au fost eliberate 705 certificate , tot aici au fost eliberate 491 autorizaţii de activitate pentru persoanele juridice, 436 autorizaţii pentru deţinătorii de patentă iar 8 agenţi economici, au solicitat autorizaţie pentru amplasrea publicităţii exterioare.

 Cu părere de rău, pe parcursul anului, au fost înaintate 28 de cereri privind anularea autorizaţiilor de activitate, din diverse motive, ceea ce indică o pierdere pentru bugetul orăşenesc. La capitolul pierderi din colectarea taxelor, se referă şi scutirea celor 12 agenţi economici pentru taxa de amplasare a obiectului de comerţ. Însă întrucît Codul fiscal dispune de astfel de prevederi, iar agenţii în cauză au adus acte prin care şi-au motivat incapacitatea de plată a taxei, Consiliul orăşenesc a fost un organ de bună credinţă şi a aprobat scutirea acestora.

 În colaborare cu Centrul de sănătate publică, Serviciul veterinar de stat, Sectorul nr.1 al Inspectoratului de poliţie, Pimăria oraşului a asigurat îndeplinirea Legii privind protecţia consumatorului, efectuînd astfel 31 de controale agenţilor economici care au fost sancţionaţi prin întocmirea proceselor –verbale.

 Venitul oraşului a avut profit atît din realizarea bunurilor proprietate a orașului în sumă de 53,5 mii lei, care este o sumă cu mul mai mică decît în 2011, cît şi din transferul de la bugetul raional ce a constituit suma de 14716,5 mii lei din suma prevăzută în buget de 15150,0 mii lei.

Suma mijloacelor încasate prin decontări reciproce de la bugetul raional s-a executat în mărime de 699,7 mii lei către suma prevăzută de 709,8 mii lei ori mai puțin cu 10,1 mii lei.

 Veniturile din mijloace speciale s-au executat în sumă de 751,1 mii lei, la nivel de 92% către prognoza precizată de încasare în sumă de 812,7 mii lei, inclusiv sub aspectul instituțiilor:

 Cheltuielile de bază au fost executate în sumă de 24030,8 mii lei sau la nivel de 94 % din suma prognozată de 25480,1 mii lei. În suma totală de cheltuieli, cele ce țin de retribuirea muncii și plata contribuțiilor la bugetul asigurărilor sociale și asigurarea medicală au constituit 12845,5 mii lei sau 53 % din suma totală.Creditarea netă s-a înregistrat în sumă de 42.0 mii lei și s-a format din mijloacele restituite de către ÎM“Florești Industrial Park” urmare a adoptării deciziei de lichidare a întreprinderii în cauză.

 Partea de cheltuieli executate din mijloacele speciale a constituit suma de 705,6 mii lei sau 83% către planul precizat de finanțare. Cheltuielile efective în anul 2012 au constituit suma de 24497,4 mii lei sau 97,6% către planul precizat anual de finanțare de 25094,8 mii lei. Cheltuielile efective legate de salarizarea personalului au alcătuit suma de 12875,6 mii lei către planul preconizat de 13415,4 mii lei. Cheltuielile reale ce țin de salarizarea personalului în toate instituțiile nu au depășit alocațile prevăzute.

 În anul gestionar s-au achitat documente executorii în sumă de 11,4 mii lei.

În oraşul Floreşti activează 129 Întreprinderi individuale,

 211 SRL-uri,

 19 SA

 5 Înreprinderi cu capital străin

 6 PECO

 15 Farmacii, dintre care 3 veterinare

 7 Întreprinderi de construcţii.

 Referitor la activitatea întreprinderilor prestatoare de servicii publice din subordinea Consiliului orăşenesc, şi anume **SA,,Servicii comunale Floreşti” şi ÎM,,Reţele termice Floreşti**”, nu voi face mari referiri, întrucît conform programului de activitatea a Consiliului orăşenesc Floreşti pentru anul 2013, managerii acestor întreprinderi vor veni cu un raport aparte, însă vă aduc la cunoştinţă doar cîteva cifre, şi anume:

1) **veniturile** SA,,Servicii comunale Floreşti”, în anul 2012 a constituit 15692,7 mii lei

2) **cheltuielile** totale au constituit 16876,2 mii lei

3) **pierderile** atingînd cifra de 1183,5 mii lei

Concluziile referitor la veniturile, cheltuielile şi profitul SA,,Servicii comunale Floreşti”, le las la discreţia dumneavoastră.

**ÎM,,Reţele termice Floreşti”** a prestat servicii de 2589,05 mii lei, au avut cheltuieli de 2770,752 mii lei, şi au avut un beneficiu de 42551 lei.

Pentru anul 2013 , pentru încălzirea instituţiilor din subordinea primăriei, în afară de licee şi şcoli care au trecut la autofinanţare, au fost plănuite cheltuieli de încălzire în sumă de 746,1 mii lei, pînă acum au fost cheltuite 900,4 mii lei. Faceţi concluzie şi din aceste cifre.

Despre economia întreprinderii nou-formate **,,SERSAL FLOR**”, vom vorbi la şedinţele ulterioare.

Indicatorii ce caracterizează activitatea întreprinderilor din oraşul Floreşti, au atins următoarele cifre:

**\*ICS,,Natur Bravo”**

- volumul de producere s-a majorat cu 128% în anul 2012, în echivalent bănesc atingînd cifra de 40802 mii lei, însă a scăzut volumul exportului cu 29 %, profitul întreprinderii este de 7848 mii lei, faţă de 1102 în anul 2011

**\* S.A,,Fabrica de Unt”**

- volumul de producere s-a majorat cu116639 mii lei, însă a scăzut profitul întreprinderii care este de 1645 mii lei, faţă de 5412 în anul 2011

**\*ÎCS,,Floreana Fashion”SRL**

- înregistrează un volum de vînzări mai mare faţă de anul 2011, tot aici creşte şi volumul exportului şi remunerarea muncii

**\*SA,,Uzina de utilaj termotehnic”**

- în anul 2012 volumul de producere de vînzare şi de remunerarea a muncii a scăzut

**\*SRL,,Topograf”**

-şi la societatea în cauză volumul vînzărilor a scăzut.

**III**

**Proiecte de succes pentru o societate prosperă**

 Cheia succesului unui proiect este eficienţa maximă şi o **echipa experimentată şi devotată proiectului!**

 **Sub egida acestei cugetări, vreau să vă aduc a cunoştinţă că unul din proiectele implementate cu succes şi care a avut un impact social vădit , a fost redeschiderea grădiniţei-creşă nr.2,,Porumbel” din oraşul Floreşti. Acest proiect a fost suţinut de către Fondul de Investiţii Sociale din Republica Moldova, care a alocat 2 mln400mii lei. Un aport deosebit l-a avut şi Consiliul raional Floreşti, care a alocat suma de 400 mii lei, dintre care 200 mii lei au mers la procurarea mobilierului . În realizarea proiectului am beneficiat de susţinere financiară şi din partea părinţilor care au venit cu o contribuţie în sumă de 75 mii lei. Tot aici , din bugetul Primăriei oraşului a fost alocată suma de 200mii lei.**

 **În scopul realizării cu succes a proiectului au fost demarate lucrări de reparaţie masive şi costisitoare, precum schimbarea geamurilor, acoperişului, dotarea cazangeriei, bucătăriei, spălătoriei, blocurilor sanitare, dormitoarelor cu minimum necesar pentru o bună desfăşurare a activităţilor preşcolare în instituţia dată. De asemenea, a fost construită şi o mansardă în care a fost încorporat un spaţiu de agrement pentru copii. Pe această cale ţin să mulţumesc din numele tuturor SRL,,Avradcom” care a depus străduinţă în efectuarea lucrărilor de reconstrucţie, doamnei directoare Singureanu Gabriela, care a depus o implicare vădită în buna guvernare a acestei grădiniţe şi nu în ultimul rînd, Consiliului orăşenesc Floreşti, care a făcut posibilă redeschiderea grădiniţei la 01 septembrie prin aprobarea deciziei, unde pînă în prezent este frecventată de 85 de copii din oraş.**

 **Din proiectele implementate cu succes, se enumără montarea bateriilor solare la grădiniţa de copii nr.9 ,,Andrieş” cu ajutorului FISM, în cadrul programului ,,Promovarea strategiilor de dezvoltare durabilă în domeniul tehnologiilor de energie renovabilă prin pilotarea subproiectelor demostrative bazate pe utilizarea energiei solare şi a deşeurilor agricole. În cadrul subproiectului, beneficiul a fost în sumă 224000lei. Şi în acest caz Primăria oraşului a venit cu o contribuţie în valoare de 40 mii lei, ca pînă în prezent copii ce sunt instituţi la grădiniţa ,,Andrieş” să beneficieze de apă caldă.**

 Cu suportul Corpului Păcii au fost implementate cu succes aşa proiecte precum ,,O sănătate prosperă copiilor de la Şcoala Primară prin dezvoltarea culturii fizice” în sumă de 5000 dolari, unde a fost renovată sala sportivă şi dotată cu utilaj sportiv de ultimă generaţie, Proiectul ,,Amenajarea terenurilor de joacă”la grădiniţa nr.7,,Licurici” în sumă de 5000dolari acordaţi de Corpul Păcii, 5700 lei contribuţia părinţilor, Proiectul ,,Renovarea blocurilor sanitare în şcoli” pregătit de către voluntarii de la Corpul Păcii, în colaborare cu A.O,,Areopagus”, Primăria oraşului şi USAID, în sumă de 174388 dolari, lucrările în cauză au fost finisate la Şcoala Primară, L.T,,A.Cehov”, L.T,,M.Costin”, cu excepţia L.T,,M.Eminescu” unde lucrările vor fi efectuate în anul curent.

 În contextul promovării incluziunii şcolare, în temeiul Acordului de colaborare dintre Consiliul raional Floreşti şi AO,,LUMOS”, la L.T,,M.Costin” a fost creat serviciul de asistenţă psihopedagogică din cadrul proiectului ,,Servicii de educaţie excluzivă”.

 Tot în anul 2012, au fost date în exploatare Casele comunitare pentru copii aflaţi în situaţii de risc. În aceste Case comunitare sunt plasaţi peste 20 de copii care beneficiază de o multitudine de procese educaţionale, psihopedagogice, intelectuale şi de integrare în societate. Costul lor se ridică la 9 mln lei

 Începînd cu luna martie 2012, copii din oraş care au nevoie de îngrijire specială, s-au bucurat de implementarea unui proiect , a cărui iniţiator a fost Consiliul raional, care a alocat suma de 35 mii lei pentru reparaţia unei încăperi din incinta Şcolii Primare, unde cu aprobarea Consiliului orăşenesc, acestă încăpere beneficiază servicii comunale gratuite. Centrul integraţional de zi pentru copii cu dizabilităţi,, Ungheraşul fericirii” a fost deschis cu scopul de a integra în societate copii lipsiţi de grija părintească. În acest centru de plasament sunt insitutionalizaţi 40 de copii, ai căror părinţi- educatori sunt nişte oameni cu suflet care activează în bază de voluntariat.

 Primăria oraşului Floreşti în colaborare cu Consiliul orăşenesc , a implementat Proiectul ,,Nursing Comunitar prin intermediul AO,,Casemed” din mun.Bălţi. Această Asociaţiei este licenţiată în domeniul îngrijirii la domiciliu. Prin intermediul acestui proiect , au fost prestate 605 servicii medicale, 1703 sociale şi 2308 servicii de îngrijire la domiciliu. Proiectul menţionat are continuitate şi în anul curent.

În şirul de proiecte implementate cu succes se enumără:

* Proiectul,,Un mediu curat pentru o societate durabilă”din cadrul Proiectului ,,Managementul deşeurilor solide”
* Proiectul ,,Eficienţa energetică”la licelul,,M.Costin”
* Proiectul,,Mai aproape de cer prin cultură, artă şi tradiţie ortodoxă”
* Proiectul,, Amenajarea şi modernizarea sălilor de clasă” la liceul ,,M.Eminescu”.

 Sper ca şi în anul 2013 să avem posibilitatea să implementăm cu succes atîtea proiecte numeroase şi valoroase , cu un impact social deosebit asupra cetăţenilor din oraş şi cu un impact ecologic pozitiv asupra mediului, ca în anul 2012, care din punct de vedere al proiectelor , s-a dovedit a fi un an prosper.

**IV**

**Ajutoare sociale pentru cei mai trişti ca noi**

 Pe parcursul anului 2012, din partea Direcţiei Asistenţă Socială şi Protecţia Familiei, au fost acordate ajutoare sociale la 423 de persoane din oraş. De către specialiştii Primăriei oraşului au fost prezentate propuneri către Fondul raional de susţinere Socială a Populaţiei, de a susţine 1608 de cetăţeni care se aflau în dificultate, şi în urma căreia au beneficiat în total de suma de 435600 lei .

 În perioada rece a anului, 78 de pensionari şi invalizi au primit cu titlu gratuit cîte 1m ster de lemn pentru foc şi cărbune.

 Cu ocazia sărbătorii sub genericul ,,Ziua mondială a invalizilor”, de un ajutor bănesc din partea Consiliului orăşenesc, un set de produse igienice oferit de către unul din agenţii economici din oraş, cadouri suplimetare oferite de către unul din prestatorii de telefonie mobilă care îşi desfăşoară activitatea aici în teritoriu, s-au bucurat şi cele 19 cupluri din oraş , unde ambii soţi sunt invalizi.

 De asemenea, cu ocazia sărbătorii Zilei internaţionale a familiei, sub genericul

,, Noi credem în familie”, la cele 42 de cupluri care şi-au sărbători nunta de aur sau de diamant, le-au fost acordate premii băneşti în sumă de 4200 lei.

 De un ajutor bănesc din partea Consiliului orăşenesc s-a bucurat şi Organizaţia teritorială a Societăţii Orbilor din Republica Moldova, care au avut nevoie de un suport financiar pentru a avea posibilitatea de a participa la Campionatul Naţional de Turism între nevăzători şi slabvăzători, care s-a desfăşurat în raionul Ungheni.

 Sumar, numărul cetăţenilor din oraş care au beneficiat de ajutoare materiale din partea Consiliului orăşenesc, atinge cifra de 240.

**V**

**Alte activităţi care au stat la baza dezvoltării social- economice a oraşului**

 Cu referire la activitatea Consiliul orăşenesc, aduc la cunoştinţă că a fost convocat în 13 şedinţe, dintre care : 8 şedinţe ordinare şi 5 şedinţe extraordinare. Au fost planificate 11 şedinţe ordinare (cîte o şedinţă pe lună după numărul de rapoarte ce urmau să fie prezentate consiliului). Şedinţele extraordinare au fost necesare pentru rezolvarea unor probleme urgente cum ar fi demisia viceprimarului Celpan Vladimir, majorarea tarifului la apă şi canalizare la SA,,Servicii comunale Floreşti”, majorarea tarifului la transportul public ce aparţine BTA-14, modificarea statelor de personal ale Primăriei oraşului, propunerea de majorare a tarifului la Reţele termice Floreşti.

 Toate proiectele de decizii au fost însoţite de avizele comisiilor de specialitate. Pe unele chestiuni, cum ar fi realizarea terenurilor, buget, alocarea mijloacelor din Fondul de rezervă, majorarea tarifului la apă şi canalizare, majorarea tarifului la reţele termice, demisia viceprimarului Celpan Vladimir , proiectele de decizii erau însoţite chiar şi de 2-3 avize ale comisiilor de specialitate.

 În total au fost aprobate 208 decizii.Toate deciziile şi procesele–verbale ale şedinţelor Consiliului orăşenesc au fost prezentate la Oficiul Teritorial Soroca al Cancelariei de Stat, în termenii prevăzuţi de lege, fapt dovedit prin scrisorile de însoţire. Pe parcursul anului 2012, 5 consilieri au depus cerere de ridicare a mandatului de consilier în Consiliul orăşenesc din motive personale.

 Pe parcursul anului au fost emise:

- 120 dispoziţii cu privire la personal;

- 65 dispoziţii cu privire la delegări;

- au fost întocmite 31 contracte de muncă;

- au fost înregistrate 2034 petiţii şi cereri ale cetăţenilor;

- au fost înregistrate 1068 acte cu caracter oficial;

- au fost înregistrate 269 contracte de locaţiune cu termen de pînă la 3 ani;

- au fost atribuite 29 sectoare de teren pentru construcţia caselor de locuit ;

- au fost selectate 1,2253 ha din intravilanul oraşului pentru vînzare;

- au fost date în arendă 77,21 ha;

- au fost îmbunătăţite condiţiile de trai a 5 familii din oraş care nu aveau spaţiu locativ;

- au fost selectaţi 8 tineri pentru serviciul militar;

- au fost luaţi la evidenţă militară şi întocmite fişe personale pentru 70 de rezervişti

- au fost scoşi de la evidenţă 3 rezervişti;

- din numărul total de 617 recruţi pe oraş, 80 dintre ei au trecut comisia medico-militară;

- au fost lichidate 4 gunoişti neautorizate ;

- au fost restabilite şi amenjate peste 800 m2 de răzoare de flori;

- au fost curăţite de gunoi 94 ha de perdele forestiere la care au luat parte peste 1500 participanţi;

- au fost eliberate 71 certificate de urbanism, 66 autorizaţii de construire;

- au fost întocmite 14 procese-verbale de recepţie finală şi date în exploatare 14 case locuit;

- au fost primite în exploatare peste 20 de construcţii auxiliare;

- au fost petrecute 14 şedinţe ale Consiliului urbanistic şi 3 şedinţe ale Comisiei administrative.

 În cadrul săptămînii apei curate cu genericul,, Apa –izvorul vieţii” au fost clorate 206 fîntîni din oraş, şi amenajate 5 izvoare.

Pe parcursul anului au fost reparate străzile C.Stamati, M.Costin, Libertăţii, bd.Dacia. Lucrări de reparaţie cu asfalt rece au fost făcute pe bd.Victoriei şi str.Ştefan cel Mare. În variantă albă au fost reparate străzile V.Alecsandri, N.Testemiţeanu, 9 Mai. Aceste reparaţii atingînd cifra de 1,200 mln lei. O parte din semenele de circulaţie din oraş au fost reînoite. Peste 300 de cîini vagabonzi au fost lichidaţi.

 În perioada a 12 luni au fost înregistrate de către CPR Floreşti, 108 infracţiuni, dintre care 91 au fost descoperite. Totodată de către colaboratorii Secţiei de poliţie au fost precăutate 926 materiale, examinate 38 de petiţii şi îndeplinite 84 solicitări. Au fost întocmite 176 procese- verbale pe diferite contravenţii. La evidenţă specială la Grupa Minori se află 16 minori cu care se duce lucrul de profilaxie zilnic.

 Pe parcursul anului 2012, atît Primăriei oraşului cît şi Consiliului orăşenesc

i-au fost intentate 7 dosare civile şi de contencios administrativ, unde ca parte procesuală au avut atît calitatea de reclamat, intervenient accesoriu cît şi de parte interesată. Din anii precedenţi sunt 13 dosare aflate pe rol în instanţa de judecată la care reprezentantul Primăriei oraşului şi a Consiliului orăşenesc a luat parte în proces.

 Odată cu punerea în aplicare a Legii privind sistemul de salarizare a funcţionarilor publici şi în scopul implementării Legii pentru aprobarea Clasificatorului unic al funcţiilor publice, în anul 2012, 6.5 unităţi din cadrul Primăriei oraşului au fost supuse preavizării iar ulterior concedierii, din motivul necesităţii apărute de a prezenta statul de personal Cancelariei de Stat a Republicii Moldova, iar mai apoi Ministerului Finanţelor spre aprobare. Numai după aceşti paşi, funcţionarii publici din cadrul Primăriei aveau posibilitatea să fie salarizaţi conform Legii noi, privind salarizarea funţionarilor publici. Sigur, că aceste remanieri efectuate la lege, au pus în situaţie atît conducerea primăriei, cît şi actualii specialişti cărora practic li s-a dublat volumul de lucru. Sper ca pe viitor, odată cu abrogarea Hotărîrii de Guvern care stabilea ce unităţi de personal trebuie să aibă administraţia publică locală, după numărul de populaţie, Consiliul orăşenesc va admite aprobarea unor unităţi adăugătoare, care sunt necesare Primăriei oraşului pentru o activitate mai bună şi reuşite importante, care pînă la urmă se fac în folosul societăţii.

Situaţia redată mai sus, nu o considerăm una dintre cele mai bune, fiindcă în dezvoltarea social- economică a oraşului este fortae mult de lucru, aceste repere venind de la :

1) lipsa locurilor de muncă

2) salariile mici

3) starea deplorabilă a drumurilor

4) tarfie majorate sub apect divers

5) situaţia criminogenă

 şi multe altele cu care se confruntă oraşul nostru cît şi întreaga ţară, după părerea mea, la care atît administraţia publică locală, Consiliul orăşenesc, agenţii economici, instituţiile statutului din teritoriu ,ş.a au un cîmp bun de activitate

 Sper că prin rapotul citat mai sus am încercat să concluzionez reuşitele pe care le-a avut administraţia publică locală în anul precedent, şi sper să luaţi act de acesta.

**Vă mulţumesc!**